Toimintaohje kontaminaation sattuessa

**Ellet tiedä mitä teet, älä ryhdy puhdistustoimiin, ennen kuin olet keskustellut säteilyturvallisuusvastaavan kanssa ja saanut tarkemmat ohjeet.**

**Rauhoita ensiksi tilanne,** potilas ja myös hoitaja tarvittaessa.

**Imeytä** näkyvä nestemäinen aine imumatolla tai -paperilla tai peitä kontaminoitunut alue muovitetulla kroonikkovaipalla (muovipuoli ylöspäin). Huolehdi samalla omasta säteilyturvallisuudesta mm. kaksinkertaisilla suojakäsineillä ja kengänsuojuksilla. (ks. Dekontaminaatiopakkaus). Vaihda käsineitä riittävän usein.

**Kartoita** kontaminaatio pintakontaminaatiomittarilla (RadEye B20, kuva)

**Merkitse kontaminoitunut alue**, jos toimintaa pitää jatkaa ennen dekontaminaatiotoimia. Merkit tehdään teipillä tai tussilla ja tarvittaessa rajoitetaan huoneeseen pääsyä säteilyvaarateipillä.

**Pese kontaminoitunut alue** imeytyksen jälkeen NuClean-aineella ja kertakäyttöisillä pyyhkeillä (hae välinehuollosta kuituliinoja). Parhaiten pesu onnistuu laittamalla pyyhkeitä muoviseen roskapussiin, pussiin lisätään NuClean:vesi pesulaimennos (1:50). Pintojen pesu tapahtuu pyyhkimällä puhtaasta likaisempaan päin. Laita radioaktiiviset pyyhkeet omaan pussiinsa (kaksinkertainen) muiden kontaminoituneiden roskien kanssa. Kontaminoitunut iho pestään runsaalla vedellä ja saippualla varovasti ihoa rikkomatta. Jos kontaminaatio on vartalon alueella, käydään suihkussa.

**Varmista pintakontaminaatiomittarilla**, onko radioaktiivisuutta jäljellä ja toista puhdistustoimenpiteet tarvittaessa.

**Mittaa vaatteiden kontaminaatio,** riisuta kontaminoituneet vaatteet ja laita ne muovipussiin. Kontaminoituneet potilaan vaatteet lähtevät potilaan matkaan ohjeistuksena pitää niitä n. 1 vrk (Tc99m, I-123 isotoopit) ja 10 puoliintumisaikaa muille isotoopeille, varastossa (mahdollisimman kaukana ihmisistä) ennen pesua.

**Kontaminoituneet jätteet ja vaatteet sekä pienlaitteet** toimitetaan vanhenemisvarastoon suljettuna muovipussiin. Pussin päälle kirjoitetaan merkintä radionuklidista, pussin sulkemispäivämäärästä ja kelloajasta. Laita nestemäiset jätteet, esim pesuliuosta sisältävät rätit ja paperit kaksinkertaiseen roskapussiin.

**Kirjaa** tulokset kontaminaatiomittauksista taulukkoon: Y:\50\_Sairaanhoidolliset\_palvelut\501\_Diagnostiikan\_vastuualue\5010\_Kuvantamisen toimialue\Z3377\LAADVARM\Radiolääkkeiden valmistus\Radiolääkkeet\Kontaminaatiomittaukset\Tc-99m ja muut kontaminaatiot.xlsx

**Raportoi** onnettomuudesta säteilyturvallisuusvastaavalle, joka päättää jatkotoimenpiteistä. Tee säteilyturvallisuuspoikkemailmoitus, kaavake: Kuvantamisen lomakkeet[, säteilyturvallisuuspoikkeamakaavake](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7bA114D382-21DD-4FC3-9EB6-839A6D552848%7d&file=S%C3%A4teilynk%C3%A4yt%C3%B6n%20laatupoikkeamakaavake%20oys%20kuv.docx&action=default&DefaultItemOpen=1) (tai hae intrassa: säteilynkäytön laatupoikkeama)

**Säteilyturvallisuusvastaava** raportoi onnettomuustilanteen tarvittaessa Säteilyturvakeskukselle.

Laatija: Liimatainen Timo Hyväksyjä: Liimatainen Timo